Mitmete teenuste ostmisel võib kujuneda teenusepakkujate kaardistamise ja valiku protsess aeganõudvamaks kui teenuse osutamise toiming seda eeldab. Sobivaks näiteks on siinjuures transporditeenus. Vedajaid on palju ja neile, kes vajavad veoteenust harva, ei pruugi sobivaima leidmine nende seast olla lihtne. Tõenäoliselt ei ole palju neid, kes ei vaevu tegema endale selgeks turul pakutavat keskmist hinna- ja teeninduse taset ja kes esitavad tellimuse  ettevõttele, kelle kontaktid esimesena kätte satuvad. Ammugi ei kujuta me ette firmas ostjat, kes pärast toote või teenuse ostutarbe tuvastamist esitab tellimuse esimesele ettejuhtuvale pakkujale. Taoline tegutsemine oleks selgeks märgiks olematust kompetentsist ja ükskõiksusest tööandja ettevõtte majandustulemuse suhtes. Avaliku sektori organisatsioonide hangetele seadustega kehtestatud nõuded aga koguni välistavad ostja toimimise kirjeldatud viisil.